174. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οικ. 5400/625 της 28 Ιαν.-1 Φεβρ.2008 (ΦΕΚ Β΄155) Πληροφοριακό σύστημα συγκρότησης των επιτροπών πρακτικών εξετάσεων οδηγών και υποψηφίων οδηγών.   Έχοντας υπόψη: 1. Τις διατάξεις: α. του άρθρου 15 του ν. 3534/2007 (ΦΕΚ 40/Α΄) «Σύσταση Αρχής για την κατανομή του διαθέσιμου χρόνου χρήσης στους ελληνικούς αερολιμένες και άλλες διατάξεις»  β. του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα που κωδικοποιήθηκε με το άρθρο πρώτο του π.δ/τος 63/2005 (ΦΕΚ 98/Α΄). 2. Ότι είναι υποχρεωτική πλέον εκ μέρους των υπηρεσιών Μεταφορών και Επικοινωνιών των Νομαρχιακών Αυτοδιοικήσεων η εφαρμογή των μέτρων που είναι αναγκαία για τη διεξαγωγή, κατά τρόπο αντικειμενικό, διαφανή και αδιάβλητο, των θεωρητικών και πρακτικών εξετάσεων οδηγών και υποψήφιων οδηγών αυτοκινήτων και μοτοσικλετών. 3. Το γεγονός ότι ολοκληρώθηκε το πληροφοριακό σύστημα επιλογής εξεταστών, συγκρότησης και διαχείρισης των επιτροπών πρακτικών εξετάσεων οδηγών και υποψηφίων οδηγών.   4. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε:  1. Την εφαρμογή πληροφοριακού συστήματος, επιλογής εξεταστών των πρακτικών εξετάσεων οδηγών και υποψηφίων οδηγών, συγκρότησης των επιτροπών και διαχείρισής των, σε όλες τις Νομαρχιακές Αυτοδιοικήσεις της χώρας με ευθύνη του Νομάρχη ή Επάρχου αντίστοιχα. Το πρόγραμμα περιλαμβάνει την αρχική εισαγωγή των στοιχείων των εξεταστών σε Βάση Δεδομένων, η οποία βρίσκεται σε κεντρικό υπολογιστή (server) που βρίσκεται στην Δ/νση Οργάνωσης και Πληροφορικής του ΥΜΕ.  Η λειτουργία του πληροφοριακού συστήματος στηρίζεται στις προϋποθέσεις της υπουργικής απόφασης 58930/480/1999 (ΦΕΚ 526/Β΄) όπως ισχύει και αναλυτικότερα στα εξής: «α) Οι εξεταστές με μόνιμη σχέση εργασίας δημοσίου δικαίου ταξινομούνται σε ενιαίο πίνακα σύμφωνα με τα εξής κριτήρια:  - κλάδος (ΠΕ,ΤΕ,ΔΕ)  - βαθμός (Α,Β,Γ,Δ)  - ημερομηνία έναρξης συμμετοχής στο έργο των εξετάσεων. Οι εξεταστές με σχέση εργασίας ιδιωτικού δικαίου αορίστου χρόνου που δεν έχουν βαθμό, κατατάσσονται μετά τον τελευταίο μόνιμο υπάλληλο με βαθμό του ιδίου κλάδου, ανάλογα με τα έτη προϋπηρεσίας. Σε περίπτωση ομόβαθμων μονίμων υπαλλήλων ή υπαλλήλων αορίστου χρόνου με ίδιο χρόνο προϋπηρεσίας στην κατάταξη λαμβάνεται υπόψη η προϋπηρεσία στο συγκεκριμένο έργο της δοκιμασίας προσόντων και συμπεριφοράς». Η περίπτ. α΄ αντικαταστάθηκε ως άνω από την με αριθ. 2758/361/11 Μαρτ.-2 Απρ. 2009 (ΦΕΚ Β 603) απόφ. Υπ. Μεταφ. και Επικοινωνιών.  β) Οι εξεταστές που αναλαμβάνουν έργο εξετάσεων για πρώτη φορά μετά την κοινοποίηση της επιτυχίας τους στο σχετικό σεμινάριο που οργανώνει το ΥΜΕ, τοποθετούνται τελευταίοι στον πίνακα, ανεξαρτήτως προσόντων και μετά την παρέλευση του προβλεπόμενου εξαμήνου, κατατάσσονται στην θέση τους, σύμφωνα με τα προαναφερόμενα στο σημείο (α).   γ) Από τον προαναφερόμενο πίνακα δημιουργείται καθημερινά πίνακας κατάταξης των διαθεσίμων για την ημέρα αυτή εξεταστών (εξαιρούνται οι για οποιοδήποτε λόγο κωλυόμενοι εξεταστές). Στην συνέχεια ο πίνακας κατάταξης διαιρείται σε δύο πίνακες με ίσο αριθμό υπαλλήλων ο κάθε ένας ή με διαφορά ενός υπαλλήλου, αν ο συνολικός αριθμός των υπαλλήλων - εξεταστών είναι μονός αριθμός. Οι ευρισκόμενοι στο πρώτο ακέραιο μισό του πίνακα κατάταξης χαρακτηρίζονται Α΄ εξεταστές και οι υπόλοιποι ως Β΄ εξεταστές. Αν ο αριθμός είναι μονός ο εξεταστής που περισσεύει μετά την διαίρεση του πίνακα τοποθετείται στον πίνακα των εξεταστών Α΄.   δ) Ειδικά για τις εξετάσεις και μόνο των κατηγοριών Γ΄, Δ΄, Γ+Ε΄, προβλέπεται η συμμετοχή τουλάχιστον ενός άνδρα εξεταστή κατά την συγκρότηση της επιτροπής.   ε) Το πληροφοριακό σύστημα επιτρέπει τη συμμετοχή σε πρωτοβάθμιες επιτροπές των εξεταστών που συμμετέχουν στις δευτεροβάθμιες επιτροπές.  (Μετά τη σελ. 220,8696) Σελ. 220,8697 Τεύχος-Σελ. Αδειες οδηγών αυτοκινήτων 21.Ε.β.174 στ) Κατά την διαδικασία προεπιλογής και επιλογής εξεταστών, προβλέπεται η κατά το δυνατόν ισόποση συμμετοχή αυτών σε επιτροπές, στο διάστημα του κάθε μήνα. Τέλος για όλους τους εξεταστές προβλέπεται να υπάρχει, στο μέτρο του εφικτού και σε βάθος χρόνου όχι μεγαλύτερου του τριμήνου, ισοκατανομή των συμμετοχών στις κατηγορίες των οχημάτων εξέτασης.   ζ) Ο αριθμός αναπληρωτών εξεταστών καθημερινά μπορεί να κυμαίνεται από 0% έως 100% επί του απαιτούμενου αριθμού των εξεταστών. Η ρύθμιση του προαναφερθέντος ποσοστού γίνεται από τους κατά τόπους εξουσιοδοτημένους υπαλλήλους της παραγράφου 2 της παρούσας.  η) Κατά τους μήνες Ιούλιο-Αύγουστο-Σεπτέμβριο, λόγω αδειών των υπαλλήλων και διακοπής διενέργειας των εξετάσεων από τις Υπηρεσίες Μ.Ε., λαμβάνεται μέριμνα ώστε να επιτυγχάνεται η συμμετοχή των εξεταστών τουλάχιστον εννέα (9) φορές συνολικά στο παραπάνω τρίμηνο.  θ) Οι συγγενείς εξεταστές δεν κληρώνονται μαζί στην ίδια επιτροπή διότι αποτελεί ασυμβίβαστο, σύμφωνα με τα προβλεπόμενα στις διατάξεις του Υπαλληλικού Κώδικα (παράγραφος 3 του άρθρου 36 του ν. 3528/2007 (ΦΕΚ 26/Α΄). Η εισαγωγή καθώς και η διαχείριση των στοιχείων των συγγενών εξεταστών, γίνεται μόνο κεντρικά από εξουσιοδοτημένο υπάλληλο της Δ/νσης Οργάνωσης και Πληροφορικής του ΥΜΕ, αφού δοθούν όλα τα στοιχεία από τις Υπηρεσίες Μεταφορών και Επικοινωνιών των Ν.Α.   ι) Οι άδειες και τα υπηρεσιακά κωλύματα (άδειες για ταξίδια, για υπηρεσιακούς λόγους κ.λπ.), τα οποία θα καταχωρούνται στο σύστημα εγκαίρως (6 εργάσιμες μέρες πριν από την έναρξη της άδειας ή του κωλύματος), θα λαμβάνονται υπόψη, κατά το δυνατόν, από το πρόγραμμα, έτσι ώστε αυτοί να κληρώνονται κατά προτεραιότητα σε προηγούμενες μέρες, και να εξασφαλίζεται ο ελάχιστος αριθμός των συμμετοχών στο έργο των εξετάσεων [ελάχιστος αριθμός συμμετοχών για την αμοιβή του υπαλλήλου τρεις (3) ανά μήνα].  κ) Τα κωλύματα θα καταχωρούνται στις κατηγορίες:  • Προσωπικά,  • Υπηρεσιακά (υπηρεσιακό ταξίδι, συμμετοχή στις εξετάσεις υποψηφίων εκπαιδευτών, συμμετοχή σε συσκέψεις ή επιτροπές εκτός ωραρίου κ.λπ.) και, • Άδειες (όλων των ειδών οι άδειες π.χ. κανονική, αναρρωτική, γονική, εκπαιδευτική, συμμετοχή σε σεμινάρια κ.λπ.). Σελ. 220,8698 Τεύχος-Σελ.  λ) Η προεπιλογή των εξεταστών και η κλήρωση των επιτροπών πρακτικής εξέτασης οδηγών και υποψηφίων οδηγών γίνεται από τους εξουσιοδοτημένους υπαλλήλους της υπηρεσίας Μεταφορών και Επικοινωνιών της Νομαρχιακής Αυτοδιοίκησης μόνο μέσω του πληροφοριακού προγράμματος που είναι εγκατεστημένο στον κεντρικό υπολογιστή στην Δ/νση Οργάνωσης και Πληροφορικής του ΥΜΕ. Απαγορεύεται η χωρίς την χρήση του ηλεκτρονικού συστήματος, προεπιλογή και κλήρωση εξεταστών. Όλες οι ενέργειες προεπιλογής, κλήρωσης και αναπλήρωσης εξεταστών καθώς και κάθε ενέργεια εισαγωγής, μεταβολής στοιχείων καταγράφονται στον κεντρικό υπολογιστή.  2. Πρόσβαση στην λειτουργία του πληροφοριακού συστήματος επιλογής εξεταστών των επιτροπών εξετάσεων οδηγών και υποψηφίων οδηγών έχει ο Διευθυντής και υπάλληλοι των υπηρεσιών Μεταφορών και Επικοινωνιών των Νομαρχιακών Αυτοδιοικήσεων κατόπιν γραπτής εξουσιοδότησης από την Δ/νση Οργάνωσης και Πληροφορικής του ΥΜΕ μετά από πρόταση του Νομάρχη ή Επάρχου κατά περίπτωση. Κάθε εισαγωγή και η λειτουργία του συστήματος απαιτεί σχετικό κωδικό πρόσβασης κάθε χειριστή. Ο κωδικός αυτός είναι αυστηρά προσωπικός. 3. Κάθε υπηρεσία Μεταφορών και Επικοινωνιών της Ν.Α. που πραγματοποιεί εξετάσεις οδηγών και υποψηφίων οδηγών, εισάγει τα απαιτούμενα στοιχεία των εξεταστών, που συμμετέχουν στις πρακτικές εξετάσεις οδηγών και υποψηφίων οδηγών, στον κεντρικό υπολογιστή της Διεύθυνσης Οργάνωσης και Πληροφορικής του ΥΜΕ.  1.Ε.β.174 ΄Αδειες οδηγών αυτοκινήτων 4. Η προεπιλογή των εξεταστών και η συγκρότηση των επιτροπών πρακτικών εξετάσεων οδηγών και υποψηφίων οδηγών μέσω του πληροφοριακού συστήματος γίνεται ως εξής : α) Το αργότερο μια εργάσιμη ημέρα πριν την ημερομηνία εξέτασης, γίνεται η προεπιλογή των εξεταστών, αφού εισαχθούν τα κωλύματα που έχουν υποβάλει οι εξεταστές. Η λίστα των εξεταστών που προεπιλέχθηκαν ανακοινώνεται σε όλες τις υπηρεσίες προέλευσης των προεπιλεγέντων εξεταστών. β) Για την επιλογή των εξεταστών και την δημιουργία των επιτροπών, απαιτείται η καταχώρηση των κωλυμάτων της ημέρας των εξετάσεων, προκειμένου να εξαιρεθούν της κλήρωσης οι κωλυόμενοι προεπιλεγέντες εξεταστές. Η λίστα των εξεταστών που επιλέχθηκαν ανακοινώνεται σε όλες τις υπηρεσίες προέλευσης των επιλεγέντων εξεταστών. γ) Σε περίπτωση έκτακτης ανάγκης επιλεγμένου εξεταστή (ανυπέρβλητο προσωπικό κώλυμα με ασθένεια, ατύχημα κ.λπ.), η αναπλήρωσή του γίνεται μόνον μέσω του πληροφοριακού συστήματος. Η δήλωση αυτού του κωλύματος γίνεται με την υπογραφή των Δ/ντών των Υπηρεσιών. Τα σχετικά έντυπα διατηρούνται, στο αρχείο της υπηρεσίας προγραμματισμού των εξετάσεων, για δύο (2) χρόνια τουλάχιστον. Η διαδικασία αναπλήρωσης εξεταστή Α΄ γίνεται με τυχαία επιλογή από τον πίνακα αναπληρωτών εξεταστών Α΄ και αντίστοιχα για τους εξεταστές Β΄. Σε περίπτωση που κατά την διαδικασία αναπλήρωσης εξαντληθούν οι εξεταστές του ενός πίνακα τότε η αντικατάσταση γίνεται με εξεταστή του άλλου πίνακα. δ) Τα προσωπικά κωλύματα που έχει δικαίωμα κάθε εξεταστής να υποβάλει στη διάρκεια ενός μήνα είναι τρία (3). Τα προσωπικά κωλύματα κάθε εξεταστή εμφανίζονται σε διακριτή στήλη των πινάκων με τους επιλεγμένους εξεταστές που ανακοινώνονται στις υπηρεσίες. ε) Σε περίπτωση εκτάκτων καταστάσεων π.χ. καύσωνας, παγετός κ.λπ., όπου με απόφαση του αρμόδιου Νομάρχη έχει αποφασισθεί η αναβολή των εξετάσεων, το πληροφοριακό σύστημα επιτρέπει τη διαγραφή επιλεγμένου εξεταστή από επιτροπή. Η ενέργεια αυτή εκτελείται, μετά από σχετική έγγραφη ενημέρωση, μόνον από τους εξουσιοδοτημένους διαχειριστές του συστήματος της Διεύθυνσης Οργάνωσης και Πληροφορικής του ΥΜΕ. στ) Όλα τα δεδομένα αποθηκεύονται σε Βάση Δεδομένων στον κεντρικό υπολογιστή, ώστε να είναι δυνατή η εξαγωγή τουλάχιστον των ακόλουθων στατιστικών στοιχείων : - Αριθμός συμμετοχών για κάθε εξεταστή ανά μήνα και έτος, - Μέσος όρος συμμετοχών κάθε εξεταστή ανά μήνα και έτος, - Κατανομή εξεταστή στα οχήματα ανά μήνα και έτος, - Σύνολο προσωπικών και υπηρεσιακών κωλυμάτων ανά εξεταστή ανά μήνα και έτος, - Σταθμισμένο ποσοστό κατανομής συμμετοχής κάθε εξεταστή στα οχήματα ανά μήνα και έτος,  - Αριθμός επιτροπών ανά υπηρεσία, ανά κατηγορία οχήματος, ανά μήνα και έτος, - Αριθμός εξεταζομένων ανά κατηγορία οχήματος ανά μήνα και έτος, - Μεταβολή αριθμού εξεταστών ανά υπηρεσία ανά έτος, - Συγκεντρωτική αναφορά συμμετοχών εξεταστών ανά υπηρεσία ανά μήνα. Δικαίωμα εξαγωγής στατιστικών στοιχείων έχει μόνο η Δ/νση Οργάνωσης και Πληροφορικής του ΥΜΕ, ύστερα από σχετικό αίτημα: α) της πολιτικής ηγεσίας, β) των Νομαρχών, γ) των Γενικών Δ/ντών του ΥΜΕ, δ)του Γενικού Επιθεωρητή του ΣΕΕΥΜΕ, ε) της Διεύθυνσης Οδικής Ασφάλειας και Περιβάλλοντος, στ) της Δ/νσης Οικονομικών Υπηρεσιών, ζ) της Δ/νσης Διοικητικών Υπηρεσιών, η) του Τμήματος ΕΜΔΥΔΑΣ του ΥΜΕ και θ) του Συλλόγου Εργαζομένων στο ΥΜΕ.   Ειδικότερα για την Δ/νση Οικονομικών Υπηρεσιών ορίζονται δύο υπάλληλοι για να λαμβάνουν σχετικές αναφορές στο τέλος του μήνα για το συνολικό αριθμό συμμετοχών κάθε εξεταστή για όλη την χώρα προκειμένου να πραγματοποιήσει τις πληρωμές. Οι Υπηρεσίες Μεταφορών και Επικοινωνιών των Ν.Α. της χώρας εξακολουθούν να στέλνουν και καταστάσεις κάθε μήνα με υπογραφή του Νομάρχη για τις συμμετοχές των υπαλλήλων εξεταστών στις πρακτικές εξετάσεις (και στο βοηθητικό έργο). 5. Σε κάθε Υπηρεσία υπάρχει υποχρεωτικά Η/Υ με πρόσβαση στο Internet ή στο δίκτυο ‘’ΣΥΖΕΥΞΙΣ’’, προκειμένου να μπορούν να συνδέονται με τον κεντρικό υπολογιστή (server) του ΥΜΕ και να πραγματοποιούν τις προεπιλογές των εξεταστών και την κλήρωση των επιτροπών. Σε περίπτωση ανάγκης μπορεί να χρησιμοποιηθεί για την διεκπεραίωση των διαδικασιών και άλλος υπολογιστής. 6. Την ευθύνη για την καλή λειτουργία και παρακολούθηση του πληροφοριακού συστήματος έχουν ορισμένοι υπάλληλοι της Δ/νσης Οργάνωσης και Πληροφορικής του ΥΜΕ.  7. Η εφαρμογή του προαναφερομένου πληροφοριακού συστήματος επιλογής των επιτροπών θα γίνει σταδιακά σε όλη τη χώρα και όχι πέραν του τέλους του 2008.  8. Κάθε παράβαση διατάξεων της παρούσας τιμωρείται σύμφωνα με τα διαλαμβανόμενα στις διατάξεις του Υπαλληλικού Κώδικα. 9. Η ισχύς της παρούσας απόφασης αρχίζει από την δημοσίευσή της στην Εφημερίδα της Κυβερνήσεως. (Μετά τη σελ. 220,8698) Σελ. 220,8699 Τεύχος-Σελ. Αδειες οδηγών αυτοκινήτων 21.Ε.β.174